Document ID: 32013R1390

NÕUKOGU MÄÄRUS (EL) nr 1390/2013,
16. detsember 2013,
kalapüügivõimaluste jaotamise kohta Euroopa Liidu ja Komoori Liidu vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) alusel
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 43 lõiget 3,
võttes arvesse Euroopa Komisjoni ettepanekut
ning arvestades järgmist:
(1)
5. oktoobril 2006 kiitis nõukogu määrusega (EÜ) nr 1563/2006 (1) heaksEuroopa Ühenduse ja Komoori Liidu vahelise kalandusalase partnerluslepingu (edaspidi „partnerlusleping”).
(2)
Euroopa Liit pidas Komoori Liiduga läbirääkimisi uue partnerluslepingu protokolli üle, millega nähakse ette Euroopa Liidu laevade kalapüügivõimalused Komooride vetes. Läbirääkimiste tulemusena parafeeriti uus protokoll 5. juulil 2013.
(3)
Nõukogu võttis 16. detsember 2013 vastu otsuse 2013/786/EL uue protokolli allkirjastamise ja ajutise kohaldamise kohta (2).
(4)
Liikmesriikide vahel tuleks jaotada kalapüügivõimalused uue protokolli kohaldamisajaks.
(5)
Kui nõukogu määruse (EÜ) nr 1006/2008 (3) kohaselt selgub, etEuroopa Liidule uue protokolli kohaselt määratud kalapüügivõimalusi ei ole täielikult kasutatud, teavitab komisjon sellest asjaomaseid liikmesriike. Kui vastust ei esitata nõukogu määratud tähtajaks, käsitatakse seda kinnitusena, et asjaomase liikmesriigi laevad ei kasuta kõnealusel perioodil oma kalapüügivõimalusi täielikult. Kõnealune tähtaeg tuleks kindlaks määrata.
(6)
Selleks et Euroopa Liidu laevad saaksid kalapüügitegevust jätkata, on uue protokolliga ette nähtud, et kumbki lepinguosaline võib protokolli ajutiselt kohaldada alates 1. jaanuarist 2014. Käesolevat määrust tuleks seetõttu kohaldada alates uue protokolli ajutise kohaldamise kuupäevast,
ON VASTU VÕTNUD KÄESOLEVA MÄÄRUSE:
Artikkel 1
1. Euroopa Liidu ja Komoori Liidu vahelises protokollis, millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus (edaspidi „protokoll”) kehtestatud kalapüügivõimalused jaotatakse liikmesriikide vahel järgmiselt:
a)
42 tuunipüügiseinerit
-
Hispaania: 21 laeva
-
Prantsusmaa: 21 laeva
b)
20 pinnaõngejadalaeva
-
Hispaania: 8 laeva
-
Prantsusmaa: 9 laeva
-
Portugal: 3 laeva.
2. Määrust (EÜ) nr 1006/2008 kohaldatakse, ilma et see piiraks partnerluslepingu ja protokolli kohaldamist.
3. Määruse (EÜ) nr 1006/2008 artikli 10 lõikes 1 osutatud tähtaeg, mille jooksul peavad liikmesriigid kinnitama, et nad ei kasuta partnerlsulepingu alusel eraldatud kalapüügivõimalusi täielikult ära, on kümme tööpäeva arvestatuna kuupäevast, mil komisjon teatab neile, et kalapüügivõimalused ei ole täielikult ära kasutatud.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. detsember 2013

Labels: 18
15
5
6